CELEX: 32014D0128
Language: ro
Date: 2014-03-10 00:00:00
Title: 2014/128/UE: Decizia de punere în aplicare a Comisiei din 10 martie 2014 privind aprobarea modulului „E-Light” cu diode electroluminiscente pentru luminile de întâlnire ca tehnologie inovatoare care permite reducerea emisiilor de CO 2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului  Text cu relevanță pentru SEE

11.3.2014   
            
            
               RO
            
            
               Jurnalul Oficial al Uniunii Europene
            
            
               L 70/30
            
         
      DECIZIA DE PUNERE ÎN APLICARE A COMISIEI
   
   din 10 martie 2014
   privind aprobarea modulului „E-Light” cu diode electroluminiscente pentru luminile de întâlnire ca tehnologie inovatoare care permite reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului
   (Text cu relevanță pentru SEE)
   (2014/128/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (1), în special articolul 12 alineatul (4),
   întrucât:
   
               (1)
            
            
               La 9 iulie 2013, furnizorul Automotive Lighting Reutlingen GmbH (denumit în continuare „solicitantul”) a depus o cerere de aprobare a modulului „E-Light” cu diode electroluminiscente (LED-uri) pentru luminile de întâlnire, ca tehnologie inovatoare. S-a evaluat dacă cererea este completă, în conformitate cu articolul 4 din Regulamentul de punere în aplicare (UE) nr. 725/2011 al Comisiei (2). Cererea a fost considerată completă, iar perioada de care dispune Comisia pentru a evalua cererea a început în ziua următoare datei primirii oficiale a cererii, și anume la 10 iulie 2013.
            
         
               (2)
            
            
               Cererea a fost evaluată în conformitate cu articolul 12 din Regulamentul (CE) nr. 443/2009, cu Regulamentul de punere în aplicare (UE) nr. 725/2011 și cu Orientările tehnice pentru elaborarea cererilor de aprobare a tehnologiilor inovatoare în temeiul Regulamentului (CE) nr. 443/2009 („Orientările tehnice”) (3).
            
         
               (3)
            
            
               Cererea se referă la modulul „E-Light” cu LED-uri pentru luminile de întâlnire, care este o tehnologie de iluminare bazată pe așa-numitul sistem de refracție-reflexie. Modulul „E-Light” utilizează reflexia și refracția luminii prin lentile pentru a concentra lumina produsă de un număr redus de lămpi cu LED-uri. Această tehnologie se deosebește în mod semnificativ de sistemul de iluminare cu LED-uri aprobat ca ecoinovație prin Decizia de punere în aplicare 2013/128/UE a Comisiei (4). De asemenea, trebuie remarcat faptul că cererea depusă de Automotive Lighting se bazează pe abordarea simplificată descrisă în Orientările tehnice, în timp ce cererea aprobată anterior se baza pe abordarea completă.
            
         
               (4)
            
            
               Comisia constată că informațiile furnizate în cerere demonstrează că au fost îndeplinite condițiile și criteriile menționate la articolul 12 din Regulamentul (CE) nr. 443/2009 și la articolele 2 și 4 din Regulamentul de punere în aplicare (UE) nr. 725/2011.
            
         
               (5)
            
            
               Solicitantul a demonstrat că modulul „E-Light” nu este utilizat în mai mult de 3 % din autoturismele noi înmatriculate în anul de referință 2009. În sprijinul acestui argument, solicitantul a făcut trimitere la Orientările tehnice, care conțin rezumatul raportului privind inițiativa Light Sight Safety a CLEPA. Solicitantul a utilizat funcții predefinite și date medii în conformitate cu abordarea simplificată descrisă în Orientările tehnice.
            
         
               (6)
            
            
               În conformitate cu abordarea simplificată descrisă în Orientările tehnice, solicitantul a utilizat iluminarea cu halogen ca tehnologie de bază pentru a demonstra capacitatea de reducere a emisiilor de CO2 a modulului „E-Light”.
            
         
               (7)
            
            
               Solicitantul a furnizat o metodologie pentru testarea reducerilor emisiilor de CO2, care include formule consecvente cu formulele descrise în Orientările tehnice pentru abordarea simplificată cu privire la funcțiile de iluminare. Comisia consideră că metodologia de testare va duce la rezultate ale testării verificabile, repetabile și comparabile și că această metodologie permite demonstrarea, în mod realist și cu un grad ridicat de semnificație statistică, a beneficiilor tehnologiei inovatoare în materie de reducere a emisiilor de CO2, în conformitate cu articolul 6 din Regulamentul (UE) de punere în aplicare nr. 725/2011.
            
         
               (8)
            
            
               În acest context, Comisia consideră că solicitantul a demonstrat în mod satisfăcător faptul că reducerea emisiilor obținută datorită tehnologiei inovatoare este de cel puțin 1 g CO2/km.
            
         
               (9)
            
            
               Având în vedere că activarea iluminării în luminile de întâlnire nu este cerută pentru testul de omologare de tip în ceea ce privește emisiile de CO2 prevăzut în Regulamentul (CE) nr. 715/2007 al Parlamentului European și al Consiliului (5) și în Regulamentul (CE) nr. 692/2008 al Comisiei (6), Comisia consideră că funcțiile de iluminare în cauză nu intră sub incidența ciclului de încercare standard.
            
         
               (10)
            
            
               Activarea funcțiilor de iluminare în cauză este obligatorie pentru asigurarea exploatării vehiculului în condiții de siguranță și, în consecință, nu depinde de alegerea conducătorului auto. Pe această bază, Comisia apreciază că producătorul ar trebui să fie considerat responsabil de reducerea emisiilor de CO2 ca urmare a utilizării LED-urilor.
            
         
               (11)
            
            
               Comisia constată că raportul de verificare a fost elaborat de FAKT S.r.l., un organism independent și certificat, și că raportul confirmă constatările prezentate în cerere.
            
         
               (12)
            
            
               În acest context, Comisia consideră că nu trebuie ridicate obiecții în ceea ce privește aprobarea tehnologiei inovatoare în cauză.
            
         
               (13)
            
            
               Orice producător care dorește să beneficieze de o reducere a emisiilor sale specifice medii de CO2, pentru a-și îndeplini obiectivul specific în materie de emisii datorită reducerilor de emisii de CO2 obținute prin utilizarea tehnologiei inovatoare aprobate prin prezenta decizie, ar trebui, în conformitate cu articolul 11 alineatul (1) din Regulamentul de punere în aplicare (UE) nr. 725/2011, să facă trimitere la prezenta decizie în cererea sa pentru un certificat de omologare CE de tip pentru vehiculele în cauză,
            
         ADOPTĂ PREZENTA DECIZIE:
   Articolul 1
   (1)   Modulul „E-Light” cu LED-uri pentru luminile de întâlnire, destinat utilizării în vehicule din categoria M1, este aprobat ca tehnologie inovatoare în sensul articolului 12 din Regulamentul (CE) nr. 443/2009.
   (2)   Reducerea emisiilor de CO2 obținută datorită utilizării modulului „E-Light” cu LED-uri pentru luminile de întâlnire menționat la alineatul (1) se determină utilizând metodologia prevăzută în anexă.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 10 martie 2014.
      
         
            Pentru Comisie
         
         
            Președintele
         
         José Manuel BARROSO
         
      
   
   
      (1)  JO L 140, 5.6.2009, p. 1.
   
      (2)  Regulamentul de punere în aplicare (UE) nr. 725/2011 al Comisiei din 25 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile (JO L 194, 26.7.2011, p. 19).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf
   
      (4)  Decizia de punere în aplicare 2013/128/UE a Comisiei din 13 martie 2013 privind aprobarea utilizării diodelor electroluminiscente în anumite funcții de iluminare ale unui vehicul din categoria M1, în calitate de tehnologie inovatoare ce permite reducerea emisiilor de CO 2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 70, 14.3.2013, p. 7).
   
      (5)  Regulamentul (CE) nr. 715/2007 al Parlamentului European și al Consiliului din 20 iunie 2007 privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 171, 29.6.2007, p. 1).
   
      (6)  Regulamentul (CE) nr. 692/2008 al Comisiei din 18 iulie 2008 de punere în aplicare și modificare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 199, 28.7.2008, p. 1).
   
      ANEXĂ
      
         METODOLOGIA DE DETERMINARE A REDUCERII EMISIILOR DE CO2 CA URMARE A UTILIZĂRII MODULULUI „E-LIGHT” CU LED-URI PENTRU LUMINILE DE ÎNTÂLNIRE LA UN VEHICUL DIN CATEGORIA M1
      
      1.   Introducere
      
      Pentru a se determina reducerile emisiilor de CO2 care pot fi atribuite utilizării LED-urilor în modulul „E-Light” pentru luminile de întâlnire la un vehicul din categoria M1 este necesar să se stabilească următoarele:
      
                  (a)
               
               
                  condițiile de testare;
               
            
                  (b)
               
               
                  procedura de testare;
               
            
                  (c)
               
               
                  formulele pentru calcularea reducerilor emisiilor de CO2;
               
            
                  (d)
               
               
                  formulele pentru calcularea abaterii standard;
               
            
                  (e)
               
               
                  determinarea reducerilor emisiilor de CO2 pentru certificarea de către autoritățile de omologare de tip.
               
            2.   Condiții de testare
      
      Se aplică cerințele Regulamentului CEE-ONU nr. 112 (1) privind dispozițiile uniforme referitoare la omologarea farurilor de autovehicule care emit o lumină de întâlnire asimetrică sau o lumină de drum sau ambele și sunt echipate cu lămpi cu incandescență și/sau cu module cu diode electroluminiscente (LED-uri). Pentru determinarea consumului de putere este necesar să se facă referire la punctul 6.1.4. din Regulamentul CEE-ONU nr. 112 și la punctele 3.2.1 și 3.2.2 din anexa 10 la același regulament.
      În plus, trebuie să aibă loc o încălzire a echipamentului supus testării, timp de 30 de minute, prin transmiterea unui curent de 0,78 A, cu o tensiune de 13,4 V. Echipamentul supus încercării este constituit din unitatea de control electronic (ECU) a lămpii cu LED-uri și modulul pentru luminile de întâlnire.
      3.   Procedura de testare
      
      Măsurătorile trebuie efectuate după cum se arată în figură. Trebuie să fie utilizate următoarele echipamente:
      
                  —
               
               
                  două multimetre digitale, unul pentru măsurarea curentului continuu, iar celălalt pentru măsurarea tensiunii în curent continuu;
               
            
                  —
               
               
                  o unitate de alimentare cu energie electrică.
               
            
         
      
         Figură
      
      
         Instalație de încercare (A = Ampermetru, ECU LED = unitate de control electronic pentru lampă cu LED-uri)
      
      În total, trebuie efectuate zece măsurători cu următoarele tensiuni: 9,0 V; 10,0 V; 11,0 V; 12,0 V; 13,0 V; 13,2 V; 13,4 V; 14,0 V; 15,0 V; 16,0 V (unde valorile 13,2 V și 13,4 V sunt valori tipice ale tensiunii la autoturisme).
      Curentul trebuie măsurat pentru fiecare tensiune în parte.
      Tensiunile exacte instalate și curentul măsurat trebuie să fie înregistrate sub formă de numere cu patru zecimale.
      4.   Formule
      
      Următoarele etape trebuie urmate pentru a determina reducerile emisiilor de CO2 și pentru a stabili dacă este atinsă valoarea prag de 1 g CO2/km:
      
                  etapa 1
               
               
                  :
               
               
                  calcularea economiilor de putere;
               
            
                  etapa 2
               
               
                  :
               
               
                  calcularea reducerilor emisiilor de CO2;
               
            
                  etapa 3
               
               
                  :
               
               
                  calcularea erorii în privința reducerilor emisiilor de CO2;
               
            
                  etapa 4
               
               
                  :
               
               
                  verificarea valorii prag.
               
            4.1.   Calcularea economiilor de putere
      
      Pentru fiecare dintre cele 10 măsurători, puterea utilizată trebuie calculată prin înmulțirea valorii tensiunii instalate cu valoarea curentului măsurat. Trebuie obținute 10 valori. Fiecare valoare se exprimă în numere cu patru zecimale. Apoi trebuie calculată valoarea medie a puterii utilizate, aceasta rezultând din împărțirea sumei celor 10 valori ale puterii la 10.
      Economiile de putere rezultante trebuie calculate cu ajutorul următoarei formule:
      Formula (1) 
      unde:
      
                  ΔP
               
               
                  :
               
               
                  economii de putere, în W;
               
            
                  Preferință
                  
               
               
                  :
               
               
                  consumul de putere al tehnologiei de referință, care este de 137 W;
               
            
                  Pecoinovație
                  
               
               
                  :
               
               
                  valoarea medie a consumului de putere al ecoinovației, în W.
               
            4.2.   Calcularea reducerilor emisiilor de CO2
         
      
      Formulele de calcul al reducerilor emisiilor de CO2 obținute cu ajutorul ecoinovației sunt:
      
                   
               
               
                  Pentru un vehicul cu motor pe benzină:
                  Formula (2) 
               
            
                   
               
               
                  Pentru un vehicul cu motor pe motorină:
                  Formula (3) 
               
            unde, în aceste formule, CO2 reprezintă reducerile emisiilor de CO2 exprimate în g CO2/km.
      Datele de intrare pentru formulele (2) și (3) sunt:
      
                  ΔP
               
               
                  :
               
               
                  putere electrică economisită, în W, care este rezultatul etapei 1;
               
            
                  UF
               
               
                  :
               
               
                  factor de utilizare, care este de 0,33 pentru o lampă pentru lumini de întâlnire;
               
            
                  v
               
               
                  :
               
               
                  viteza medie de condus a NEDC, care este de 33,58 km/h;
               
            
                  VPe-P
                  
               
               
                  :
               
               
                  consumul de putere efectivă pentru vehiculele cu motor pe benzină, care este de 0,264 l/kWh;
               
            
                  VPe-D
                  
               
               
                  :
               
               
                  consumul de putere efectivă pentru vehiculele cu motor pe motorină, care este de 0,22 l/kWh;
               
            
                  ηΑ
               
               
                  :
               
               
                  eficiența alternatorului, care este de 0,67;
               
            
                  CFP
                  
               
               
                  :
               
               
                  factor de conversie pentru benzină, care este de 2 330 g CO2/l;
               
            
                  CFD
                  
               
               
                  :
               
               
                  factor de conversie pentru motorină, care este de 2 640 g CO2/l.
               
            4.3.   Calcularea erorii statistice în privința reducerilor emisiilor de CO2
         
      
      Eroarea statistică în privința reducerilor emisiilor de CO2 trebuie să fie determinată în două etape. În prima etapă, valoarea erorii pentru putere trebuie să fie determinată ca o abatere standard echivalentă cu un interval de încredere de 68 %.
      În acest scop se utilizează formula (4).
      Formula (4) 
      unde:
      
                  
                     
               
               
                  :
               
               
                  abatere standard a mediei aritmetice [W];
               
            
                  xi
                  
               
               
                  :
               
               
                  valoarea măsurătorii [W];
               
            
                  
                     
               
               
                  :
               
               
                  media aritmetică [W];
               
            
                  n
               
               
                  :
               
               
                  numărul de măsurători, care este de 10.
               
            Apoi, eroarea în privința reducerilor emisiilor de CO2 trebuie să fie determinată pe baza legii propagării erorilor, care este exprimată în formula (5).
      Formula (5) 
      unde:
      
                  ΔCCO2:
               
               
                  eroare totală medie în privința reducerii emisiilor de CO2 (g CO2/km);
               
            
                  ∂ CCO2
                     /∂P
               
               
                  sensibilitatea reducerii calculate a emisiilor de CO2 în raport cu valoarea de intrare xi;
               
            
                  ePi:
               
               
                  eroare a valorii de intrare (W).
               
            Înlocuirea formulei (2) în formula (5) conduce la următoarea formulă pentru vehiculele cu motor pe benzină:
      Formula (6) 
      unde:
      
                  ΔCCO2
                  
               
               
                  :
               
               
                  eroarea în privința reducerilor emisiilor de CO2 (g CO2/km);
               
            
                  eP
               
               
                  :
               
               
                  eroarea în privința consumului de putere (W).
               
            Înlocuirea formulei (2) în formula (5) conduce la următoarea formulă pentru vehiculele cu motor pe motorină:
      Formula (7) 
      unde:
      
                  ΔCCO2
                  
               
               
                  :
               
               
                  eroarea în privința reducerilor emisiilor de CO2 (g CO2/km);
               
            
                  eP
               
               
                  :
               
               
                  eroarea în privința consumului de putere (W).
               
            4.4.   Verificarea valorii prag
      
      Valoarea prag este verificată prin formula (8). Valoarea prag minimă este 1,0 g CO2/km.
      Formula (8) 
      unde:
      
                  MT
               
               
                  :
               
               
                  prag minim (g CO2/km);
               
            
                  ∂ CCO2
                     /∂P
               
               
                  :
               
               
                  totalul reducerii emisiilor de CO2 (g CO2/km), care trebuie să fie exprimat în numere cu 4 zecimale;
               
            
                  
                     
               
               
                  :
               
               
                  eroare totală medie în privința reducerii emisiilor de CO2 (g CO2/km), care trebuie să fie exprimată în numere cu 4 zecimale.
               
            5.   Codul ecoinovației care trebuie specificat în documentația privind omologarea de tip
      
      În scopul stabilirii codului general al ecoinovației, care trebuie utilizat în documentația relevantă aferentă omologării de tip în conformitate cu anexele I, VIII și IX la Directiva 2007/46/CE a Parlamentului European și a Consiliului (2), codul individual care trebuie utilizat pentru tehnologia inovatoare aprobată prin prezenta decizie este „5”.
      De exemplu, codul ecoinovației în cazul reducerilor obținute prin ecoinovație și certificate de autoritatea germană de omologare de tip este „e1 5”.
      
         (1)  E/ECE/324/Rev.2/Add.111/Rev.3 - E/ECE/TRANS/505/Rev.2/Add.111/Rev.3, 9 ianuarie 2013.
      
         (2)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).